钦定古今图书集成/明伦汇编/家范典/第076卷 > 袁氏世范 > 《离黄州与千之侄》前人
## 钦定古今图书集成/明伦汇编/家范典/第076卷 > 袁氏世范 > 《离黄州与千之侄》前人

必强。侄近在泗州，得书，喜知安乐房眷子孙各无恙，
秋试又不利，老叔甚失望。然慎勿动心，益务积学而
已。人苟知道，无适而不可，初不计得失也。闻侄欲暂
还乡，信否？叔舟行几一年，近于阳羡买得少田，意欲
老焉。寻奏乞居常，见邸报已许文字必在南都。此行
略到彼，葬却老你二姨。住二十来日，却乘舟还阳羡。
侄能来南都一相见否？叔甚欲一往见传正，自惟罪
废之馀，动辄累人，故不果尔。甚有欲与侄言者，非面
莫尽，想不惮数舍之远也。寒暖不定，惟万万自爱。